

**Συνέχιση των υπηρεσιών διαπολιτισμικής μεσολάβησης σε Κέντρα Κοινότητας/Κέντρα Ένταξης Μεταναστών» στο ΕΣΠΑ 2021-2027**

Η Δράση με τίτλο **«Ενίσχυση/Προώθηση υπηρεσιών διαπολιτισμικής μεσολάβησης σε Κέντρα Κοινότητας (ΚΚ)/Κέντρα Ένταξης Μεταναστών (ΚΕΜ)» συνεχίζεται στο νέο ΕΣΠΑ 2021-2027.**

Αφοράστηνενίσχυση των υπηρεσιών διαπολιτισμικής μεσολάβησης που παρέχονται από τους Διαπολιτισμικούς Μεσολαβητές οι οποίοι προσλήφθηκαν, καταρτίστηκαν και διατέθηκαν για απασχόληση από την Ε.Ε.Τ.Α.Α. στα Κέντρα Κοινότητας/Κέντρα Ένταξης Μεταναστών των ΟΤΑ Α’ βαθμού και των Νομικών Προσώπων αυτών, κατά την προγραμματική περίοδο 2014-2020. Η Δράση υλοποιείται στις Περιφέρειες Ανατολικής Μακεδονίας και Θράκης, Αττικής, Δυτικής Ελλάδας, Ηπείρου, Θεσσαλίας, Κεντρικής Μακεδονίας, Κρήτης και Στερεάς Ελλάδας, σε 30 Δήμους με 32 Διαπολιτισμικούς Μεσολαβητές.

**Στόχος του Έργου είναι** η επίτευξη ισότιμης ενημέρωσης και υποστήριξης πολιτών τρίτων χωρών (μετανάστες, αιτούντες και δικαιούχους διεθνούς/προσωρινής προστασίας) για τις υπηρεσίες που παρέχονται από τα Κέντρα Κοινότητας και αποσκοπούν στη βελτίωση του βιοτικού τους επιπέδου, στη διευκόλυνση της επικοινωνίας τους με δημόσιους οργανισμούς ή με άλλους τοπικούς φορείς/δομές και στην υποβοήθηση δημιουργίας σχέσης εμπιστοσύνης μεταξύ των μελών των μεταναστευτικών/προσφυγικών κοινοτήτων και της τοπικής κοινωνίας, συμβάλλοντας έτσι στην εξάλειψη των αρνητικών στερεοτύπων και του κοινωνικού αποκλεισμού.

**Φορέας Πολιτικής**: Υπουργείο Μετανάστευσης και Ασύλου/Γενική Γραμματεία Μεταναστευτικής Πολιτικής.

**Δικαιούχος – Φορέας Υλοποίησης**: Ελληνική Εταιρεία τοπικής Ανάπτυξης και Αυτοδιοίκησης (Ε.Ε.Τ.Α.Α.) Α.Ε.

**Πηγή χρηματοδότησης**: Συγχρηματοδοτούμενο έργο από το ΕΚΤ+ (ΕΣΠΑ 2021-2027) στο πλαίσιο των Περιφερειακών Προγραμμάτων: «Ανατολική Μακεδονία, Θράκη», «Αττική», «Δυτική Ελλάδα», «Ήπειρος», «Θεσσαλία», «Κεντρική Μακεδονία», «Κρήτη» και «Στερεά Ελλάδα».

Για την ενίσχυση των υπηρεσιών διαπολιτισμικής μεσολάβησης και του ρόλου των Διαπολιτισμικών Μεσολαβητών, η Ε.Ε.Τ.Α.Α.:

* πραγματοποιεί τακτικές διαδικτυακές ή/και δια ζώσης επιμορφωτικές συναντήσεις για τους Διαπολιτισμικούς Μεσολαβητές,
* πραγματοποιεί ενέργειες δικτύωσης μεταξύ των Διαπολιτισμικών Μεσολαβητών,
* παρέχει υπηρεσίες κλινικής εποπτείας στους Διαπολιτισμικούς Μεσολαβητές, σε συνεργασία με φορέα που διαθέτει σχετική τεχνογνωσία και εξειδικευμένο προσωπικό (επόπτες/επόπτριες),
* χρησιμοποιεί ηλεκτρονική πλατφόρμα μέσω της οποίας εξασφαλίζεται:
* η επικοινωνία, ο διάλογος, η ανταλλαγή απόψεων και εμπειριών μεταξύ των Διαπολιτισμικών Μεσολαβητών,
* η δυνατότητα πρόσβασης σε υλικό σχετικό με το αντικείμενο εργασίας τους,
* η υποβολή θεμάτων ως αντικείμενο επιμορφωτικών συναντήσεων για την υποβοήθηση άσκησης του ρόλου τους.

Η Δράση θα έχει διάρκεια έως 31/12/2025, ακολουθώντας τη διάρκεια υλοποίησης φυσικού αντικειμένου των Κέντρων Κοινότητας/Κέντρων Ένταξης Μεταναστών.